b'\n_START_ARTICLE_\nDu\xc5\xa1ik\n_START_SECTION_\nPomembne lastnosti\n_START_PARAGRAPH_\nDu\xc5\xa1ik je nekovina, z elektronegativnostjo 3,0. V svoji zunanji lupini ima pet elektronov, zato je v ve\xc4\x8dini spojin trivalenten. \xc4\x8cisti du\xc5\xa1ik, N\xe2\x82\x82, je pri sobni temperaturi nereaktiven brezbarven dvoatomski plin, ki sestavlja okoli 78\xc2\xa0% Zemljinega ozra\xc4\x8dja. Kondenzira se pri 77 K, zmrzne pa pri 63 K. Teko\xc4\x8di du\xc5\xa1ik je pogost kriogen.\n_START_SECTION_\nUporaba\n_START_PARAGRAPH_\nNapogostej\xc5\xa1a posamezna raba du\xc5\xa1ika je kot komponenta pri pridobivanju amonijaka s Haberjevim procesom. Amonijak se nato uporablja za izdelavo gnojil in du\xc5\xa1ikove kisline. Du\xc5\xa1ik se uporablja kot neaktivno ozra\xc4\x8dje v tankih z eksplozivnimi teko\xc4\x8dinami, med izdelavo elektronskih delov kot so tranzistorji, diode, in integriranih vezij, in pri izdelavi nerjave\xc4\x8dega jekla. Du\xc5\xa1ik se uporablja kot hladilo tako za potapljanje zamrzovanih prehranskih izdelkov pred prevozom hrane, kot za ohranjanje teles in reproduktivnih celic (sperme in jaj\xc4\x8dec) in za stabilno hranjenje biolo\xc5\xa1kih vzorcev v biologiji._NEWLINE_Soli du\xc5\xa1ikove kisline vklju\xc4\x8dujejo nekatere pomembne sestavine, denimo kalijev nitrat (soliter) in amonijev nitrat. Prva spojina je sestavina smodnika, zadnja je pomembna v gnojilih. Du\xc5\xa1ikove organske spojine, kot sta nitroglicerin in trinitrotoluen, so pogosto eksplozivi._NEWLINE_Du\xc5\xa1ikova kislina se uporablja kot oksidant v raketah na teko\xc4\x8de gorivo. Hidrazin in njegovi derivati se uporabljajo v raketnem gorivu._NEWLINE_Du\xc5\xa1ik se v svojem teko\xc4\x8dem stanju (pogosto imenovanem LN\xe2\x82\x82) pogosto uporablja v kriogeniki. Teko\xc4\x8di du\xc5\xa1ik naredijo z destilacijo iz teko\xc4\x8dega zraka. Pri atmosferskem tlaku se du\xc5\xa1ik uteko\xc4\x8dini pri -195,8 stopinjah Celzija. Du\xc5\xa1ik je teko\xc4\x8de zamrzovalno sredstvo, ki se pogosto uporablja pri demonstracijah pri pou\xc4\x8devanju naravoslovja.\n_START_SECTION_\nZgodovina\n_START_PARAGRAPH_\nOdkritje du\xc5\xa1ika (latinsko nitrum, gr\xc5\xa1ko Nitron, kar pomeni "naravna sodavica", "geni", "izdelava") formalno pripisujemo Danielu Rutherfordu, ki ga je leta 1772 imenoval \xc5\xa1kodljivi zrak ali vnetljivi zrak. Da obstaja del zraka, ki ne podpira gorenja, je bilo kemikom dobro znano \xc5\xbee v poznem 18. stoletju. Skoraj hkrati so du\xc5\xa1ik preu\xc4\x8devali Carl Wilhelm Scheele, Henry Cavendish, Joseph Priestley, ki ga je imenoval zgoreli zrak ali nevnetljivi zrak. Du\xc5\xa1ik je bil dovolj neaktiven, da ga je Antoine Lavoisier imenoval azote, kar pomeni brez \xc5\xbeivljenja._NEWLINE_Spojine du\xc5\xa1ika so bile dobro znane v srednjem veku. Alkimisti so poznali du\xc5\xa1ikovo kislino pod imenom aqua fortis. Me\xc5\xa1anica du\xc5\xa1ikove in klorovodikove kisline je bila znana kot aqua regia, cenjena zaradi svoje zmo\xc5\xbenosti raztapljanja zlata.\n_START_SECTION_\nBiolo\xc5\xa1ka vloga\n_START_PARAGRAPH_\nDu\xc5\xa1ikove spojine, kot so amino- in nukleinske kisline, so klju\xc4\x8dni sestavni del vseh \xc5\xbeivih organizmov na Zemlji. Ve\xc4\x8dina organizmov ne more absorbirati elementarnega du\xc5\xa1ika, ki je prisoten v ozra\xc4\x8dju, in lahko uporablja le reducirano (\xc2\xbbfiksirano\xc2\xab) obliko. Nekaj reduciranega du\xc5\xa1ika pride do tal s padavinami, v obliki amonija in nitratov, pomembnej\xc5\xa1i vir za rastline pa so dolo\xc4\x8dene bakterije, ki so sposobne reducirati elementarni du\xc5\xa1ik z nitrogenaznimi encimi. Proces zahteva veliko energije in anoksi\xc4\x8dne pogoje; mnogo vrst fiksacijskih bakterij \xc5\xbeivi v so\xc5\xbeitju z rastlinami, ki jih hranijo v koreninskih nodulih in jih v zameno za reducirane du\xc5\xa1ikove spojine oskrbujejo s hranilnimi snovmi. Drug vir du\xc5\xa1ika za rastline so nitrati mineralnega izvora in tisti, ki se sprostijo v procesu dekompozicije organskih snovi. \xc5\xbdivali dobijo du\xc5\xa1ikove spojine s hrano in jih v procesu prebave razgradijo do osnovnih gradbenih molekul._NEWLINE_Kro\xc5\xbeenje du\xc5\xa1ika v ekosistemu se zaklju\xc4\x8di s procesom denitrifikacije, v kateri oksidirajo\xc4\x8de bakterije pretvorijo reducirane du\xc5\xa1ikove spojine nazaj v amonijak, s \xc4\x8demer pridobivajo energijo.'